ai4bharat/Pralekha huggingface dataset:
ஊரக வளர்ச்சி அமைச்சகம்
விடுதலைப் பெருவிழாவின் ஒரு பகுதியாக மகாத்மா காந்தி தேசிய ஊரக வேலை உறுதித் திட்டத்தின் கீழ், நாடு முழுவதும் தூய்மையான பசுமை கிராமங்கள் வாரம் கொண்டாடப்பட்டது
75 வாரங்களுக்கு கொண்டாடப்படும் விடுதலைப் பெருவிழாவின் ஒரு பகுதியாக, மாநிலங்கள் / யூனியன் பிரதேசங்களில், 29 அக்டோபர் முதல் 4, நவம்பர் 21 வரை ஒரு வார காலத்திற்கு, மகாத்மா காந்தி தேசிய ஊரக வேலை உறுதித் திட்டத்தின் கீழ், தூய்மையான, பசுமையான நடவடிக்கைகள் மேற்கொள்ளப்பட்டன. இந்த தூய்மையான, பசுமையான கிராம வாரத்தின் போது, கழிவுகளைக் கொட்டுவதற்கான இடம் அடையாளம் காணப்பட்டு குழி தோண்டப்பட்டதுடன், கழிவுப் பொருட்களை மறு பயன்பாடு செய்தல், எளிதில் மட்காத கழிவுகளை மறுசுழற்சி செய்தல் மூலம், மண்புழு உரம் / இலை, தழை, உரக்குழி மற்றும் கழிவுகளைப் பணமாக்குவதற்கான முயற்சி மேற்கொள்ளப்பட்டது.
இந்த நடவடிக்கையில், நாடு முழுவதும் உள்ள கிராமவாசிகள் உற்சாகத்துடன் ஈடுபட்டதைக் காணமுடிந்தது. பெரும்பாலான கிராமப் பஞ்சாயத்துக்களில், பல்வேறு கூட்டங்கள், பயிலரங்குகள் மற்றும் கள செயல் விளக்கங்கள், இந்த ஒரு வாரகாலத்தில் நடத்தப்பட்டது. மாநிலங்கள் /யூனியன் பிரதேசங்களில் நடத்தப்பட்ட 1,970 நிகழ்ச்சிகளில், கழிவுகளைப் பணமாக்குவதற்கான 2,597 முன்முயற்சிகள் முடிக்கப்பட்டதுடன், 8,887 உரக் குழிகள் தோண்டப்பட்டு, 2,262 குழிகளில் ஒரு வார காலத்தில் பணிகள் முடிக்கப்பட்டதாகவும் தெரிவிக்கப்பட்டுள்ளது.
மகாத்மா காந்தி தேசிய ஊரக வேலை உறுதித் திட்டத்தின் கீழ், மத்திய ஊரக வளர்ச்சி அமைச்சகத்தால், கிராமப் பஞ்சாயத்துகளில் கிராமப்புறங்களை தூய்மையாக வைத்துக் கொள்வதன் முக்கியத்துவம் குறித்து பொதுமக்களுக்கு அறிவுபுகட்டி, ஊக்குவிப்பதுடன், கிராமப்புறங்களில் உள்ள தனிநபர்களின் வாழ்வாதாரத்தை மேம்படுத்துவதற்கான பணிகளும், மேற்கொள்ளப்பட்டன.
உரக்குழிகள் அமைத்தல், திடக்கழிவு மேலாண்மை  மற்றும் எஸ்எல்டபிள்யூஎம் பணிகள்  போன்ற அனுமதிக்கப்பட்ட பணிகளை மேற்கொள்ள அமைச்சகம் முக்கியத்துவம் அளித்தது.
-----
(Visitor Counter : 156
தேர்தல் ஆணையம்
அனைத்து மாநிலங்கள் / யூனியன் பிரதேசங்களின் தலைமைத் தேர்தல் அதிகாரிகள் மாநாட்டுக்கு தேர்தல் ஆணையம் ஏற்பாடு
அனைத்து மாநிலங்கள் / யூனியன் பிரதேசங்களைச் சேர்ந்த தலைமைத் தேர்தல் அதிகாரிகளின் மாநாட்டுக்கு தேர்தல் ஆணையம் ஏற்பாடு செய்துள்ளது. புதுதில்லியில் நடைபெறும் இரண்டு நாள் மாநாட்டில், அண்மையில் 5 மாநிலங்களில் நடைபெற்ற சட்டப்பேரவைத் தேர்தல்களின் அனுபவங்கள் பகிர்ந்து கொள்ளப்படும். தேர்தல் திட்டமிடல், செலவுக் கண்காணிப்பு, வாக்காளர் பட்டியல், தகவல் தொழில்நுட்ப பயன்பாடு, தரவு மேலாண்மை, விவிஎம் / விவிபாட், உரிய நேரத்தில் குறை தீர்வு உள்ளிட்ட பல்வேறு விஷயங்கள் இந்த மாநாட்டில் விவாதிக்கப்பட்டன.
இந்த மாநாட்டில் உரையாற்றிய தலைமைத் தேர்தல் ஆணையர் திரு சுஷில் சந்திரா, அனுபவங்களைப் பகிர்ந்து கொள்வதற்கும், அடிப்படைகளை கற்றுக் கொள்வதற்கும் இத்தகைய மாநாடுகள் சிறந்த தளமாக உள்ளன என்று கூறினார். கொரோனா பெருந்தொற்றுக்கு இடையே ஐந்து மாநில தேர்தல்களை சிறப்பாக நடத்தி முடித்த தலைமைத் தேர்தல் அதிகாரிகளுக்கு அவர் பாராட்டுத் தெரிவித்தார். தேர்தல் நடைமுறைகள் அனைத்தையும் மேம்படுத்த வேண்டும் என்று அவர் வலியுறுத்தினார். தலைமைத் தேர்தல் அதிகாரிகள் மாநிலத்தில், தேர்தல் ஆணையத்தின் முகங்களாக திகழ்வதாகக் கூறிய அவர், எளிதில் அணுகும் வகையில் அவர்கள் இருக்க வேண்டும் என்று வலியுறுத்தினார்.
புதிய தலைமை தேர்தல் ஆணையராக நியமிக்கப்பட்டுள்ள திரு ராஜீவ் குமாருக்கு பாராட்டுத் தெரிவித்த தலைமைத் தேர்தல் ஆணையர், அவரது தலைமையின் கீழ், தேர்தல் ஆணையம் மிகப் பெரிய உச்சங்களைத் தொடவேண்டும் என்று வாழ்த்தினார்.
புதிய தலைமைத் தேர்தல் ஆணையராக நியமிக்கப்பட்டுள்ள திரு ராஜீவ் குமார், தலைமைத் தேர்தல் அதிகாரிகளுடன் கலந்துரையாடினார். தேர்தல்களை நியாயமாகவும், சுதந்திரமாகவும் நடத்தப்படுவதை உறுதி செய்ய வேண்டும் என்று அவர் கேட்டுக் கொண்டார்.
பெருந்தொற்றுக்கிடையே, பீகாரில் முதல்முறையாக சட்டப்பேரவைத் தேர்தலை நடத்திய தனது அனுபவத்தை அவர் பகிர்ந்து கொண்டார். தேர்தல் நடைமுறைகளை மேலும் நெறிமுறைப்படுத்த வேண்டும் என்று அவர் கேட்டுக் கொண்டார்.
தேர்தல் ஆணையர் திரு அனுப் சந்திர பாண்டேயும், மாநாட்டில் உரையாற்றினார். அடுத்த சில மாதங்களில் நடைபெறவுள்ள குடியரசுத்தலைவர் தேர்தலுக்கான ஏற்பாடுகள் குறித்து அவர் விளக்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1824768
PIB Headquarters
சென்னை விமான நிலையத்தில் ரூ.59 லட்சம் மதிப்புள்ள 1.44 கிலோ தங்கம் சுங்கத் துறையினரால் பறிமுதல் - ஒருவர் கைது
செவ்வாய்கிழமை இரவு கொழும்புவிலிருந்து வந்த இலங்கையைச் சேர்ந்த லசாந்தா ஷங்கா -வை விமான நிலைய வெளியேறும் பகுதியில் சுங்கத் துறையினர் வழிமறித்தனர். அவரிடம் நடத்திய விசாரணையின் போது, தங்கத்தை பசையாக்கி தமது மலக்குடலில் மறைத்து வைத்து கடத்தி வந்திருப்பதை ஒப்புக் கொண்டார். இதையடுத்து, அவரிடம் நடத்திய சோதனையின்போது, பசை வடிவில் இருந்த 4 தங்கப் பொட்டலங்கள் கைப்பற்றப்பட்டன. 431 கிராம் எடையுள்ள இந்த தங்கத்தின் மதிப்பு ரூ.17.63 லட்சம் ஆகும்.
இதேபோன்று புதன்கிழமை அன்று கொழும்புவிலிருந்து வந்த ராமநாதபுரத்தைச் சேர்ந்த அப்துல் கரீம் , இலங்கையைச் சேர்ந்த முகமது ரஸ்னி  மற்றும் துபாயிலிருந்து இண்டிகோ விமானம் மூலம் வந்த திருச்சியைச் சேர்ந்த சிவகுரு  ஆகியோரையும், சுங்கத் துறையினர் விமான நிலைய வெளியேறும் பகுதியில் வழிமறித்து விசாரணை நடத்தினர். அப்போது, பசை வடிவிலான தங்கத்தை மலக்குடலில் மறைத்து கடத்தி வந்திருப்பதை இவர்கள் ஒப்புக் கொண்டனர். இதையடுத்து அவர்களிடம் நடத்தப்பட்ட சோதனையின் போது, மொத்தம் 9 பொட்டலங்களில் மறைத்து கடத்தி வரப்பட்ட ரூ.41.45 லட்சம் மதிப்புள்ள 1,013 கிராம் தங்கம் கைப்பற்றப்பட்டு பறிமுதல் செய்யப்பட்டது. இதுதொடர்பாக, ஒரு பயணி கைது செய்யப்பட்டார்.
மொத்தத்தில் ரூ.59 லட்சம் மதிப்புள்ள 1.44 கிலோ மதிப்புள்ள தங்கம் கைப்பற்றப்பட்டதுடன், ஒரு பயணி கைது செய்யப்பட்டு, மேல் விசாரணை நடத்தப்பட்டு வருவதாக, சென்னை அண்ணா சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
ரெயில்வே அமைச்சகம்
நீர் சேமிப்புக்காக தேஜஸ் எக்ஸ்பிரஸ் ரயிலில் சிறப்பாக வடிவமைக்கப்பட்ட குழாய் ஏரேட்டர்களைப் பொருத்தியது இந்திய ரயில்வே
ரயில் பயணத்தின் போது நீர் சேமிப்பு என்பது குடிநீர் தேவை தொடர்பான புகார்களைத் தவிர்ப்பதற்கு மட்டுமின்றி மதிப்பு மிக்க நீர் ஆதாரத்தை சேமிப்பதிலும் ஒரு சிறிய ஆனால் குறிப்பிடத்தக்க நடவடிக்கையாகும். இந்திய ரயில்வேயின் புசாவல் கோட்டம் தேஜஸ் எக்ஸ்பிரஸ்  ரயிலில் சிறப்பாக வடிவமைக்கப்பட்ட குழாய்களை பொருத்தி உள்ளது. நீர் சேமிப்புக்காக இந்த நடவடிக்கை மேற்கொள்ளப்பட்டுள்ளது. இந்தக் குழாய்களின் ஏரேட்டர்கள் அதில் உள்ள நுண்ணிய துளைகளின் மூலம் உள்ளே வரும் நீரை நுண் துணை நீரோடைகளாக மாற்றி விடுகின்றன. எனவே தூய்மைப்பணிக்கு போதுமான நீர் வெளியேறியவுடன் ஏரேட்டர்கள் கூடுதல் நீர் வெளியேற்றத்தை குறைத்து நீர் வீணாவதை தடுக்கிறது.
(Visitor Counter : 120
பாதுகாப்பு அமைச்சகம்
பாதுகாப்பு கண்காட்சி 2022-க்கான ஊடகவியலாளர்கள் பதிவு செப்டம்பர் 5 வரை நீடிப்பு
பாதுகாப்பு கண்காட்சி 2022-க்கு ஏற்கனவே பதிவு செய்யாத ஊடகவியலாளர்கள் மட்டும் இந்த கண்காட்சிக்கு பதிவு செய்ய அனுமதிக்கப்படுகிறார்கள். இந்தப் பதிவு 2022 செப்டம்பர் 05 வரை நீடிக்கும்.
பாதுகாப்பு கண்காட்சி 2022-க்கு ஏற்கனவே 2022 பிப்ரவரியில் பதிவு செய்த ஊடகவியலாளர்கள் ஊடகப் பதிவுக்கான இணையதளத்தில் ஏற்கனவே பதிவு செய்த விவரங்களை 2022 செப்டம்பர் 05 வரை சரிபார்த்துக் கொள்ளலாம்.
குடியரசுத் தலைவர் செயலகம்
ஐ.நா. தலைமைச் செயலாளர் குடியரசுத் தலைவரை சந்தித்தார்
ஐ.நா. தலைமைச் செயலாளர் திரு. அன்டோனியோ குட்ரஸ் குடியரசுத் தலைவர் மாளிகையில் இன்று  குடியரசுத் தலைவர் திரு. ராம் நாத் கோவிந்த்-ஐ சந்தித்தார்.
இந்தியாவுக்கு முதன் முறையாக வருகை புரிந்துள்ள ஐ.நா. தலைமைச் செயலாளர் திரு. குட்ரஸை வரவேற்ற குடியரசுத் தலைவர், மகாத்மா காந்தி சர்வதேச துப்புரவு மாநாடு மற்றும் தூய்மை இந்தியா இயக்கத்தின் 4-வது ஆண்டு விழா ஆகியவற்றில் அவரது பங்களிப்பை இந்தியா மிகவும் மதிப்புள்ளதாகக் கருதுகிறது என்றார். மகாத்மா காந்தியின் கொள்கைகளை பரப்புவதற்கு வழங்கும் அனைத்து உதவிகளுக்காகவும் அவருக்கு குடியரசுத் தலைவர் நன்றி கூறினார்.
மாறி வரும் காலத்திற்கேற்ப ஐ.நா.வும் மாற்றத்தைக் கடைப்பிடிக்க வேண்டும் என்று அவர் குறிப்பிட்டார். அனைத்து நாடுகளின் தேவைகளுக்கும் கூடுதல் கவனம் செலுத்த வேண்டும் என்றும் அவர் தெரிவித்தார்.
ஐ.நா. பாதுகாப்பு சபையில் சீர்திருத்தம் செய்யாமல் ஐ.நா. சீர்திருத்தம் முழுமையடையாது என்று குடியரசுத் தலைவர் கூறினார். பாதுகாப்பு சபையில் தற்போதுள்ள நிரந்தர உறுப்பினர் பதவி சம கால உலக யதார்த்தங்களை பிரதிபலிக்கவில்லை என்று கூறிய அவர், 21-ம் நூற்றாண்டின் சவால்களை எதிர்கொள்ளும் வகையில் பாதுகாப்பு சபையின் உறுப்பினர் பதவியையும், பணி முறைகளையும் தற்காலப்படுத்துவது அவசியம் என்று வலியுறுத்தினார்.
(Visitor Counter : 98
விவசாயத்துறை அமைச்சகம்
பிரதமரின் பயிர் காப்பீடு திட்டத்துக்கு ரூ.16,000 கோடி ஒதுக்கீடு
விவசாயிகளின் பயிர் பாதுகாப்பை அதிகரிக்கவும், பயிர் காப்பீடு மூலம் விவசாயிகளுக்கு அதிகளவிலான பயனை உறுதி செய்யவும், பிரதமரின் பயிர் பாதுகாப்பு திட்டத்துக்கு 2021-22 ஆம் நிதியாண்டில், மத்திய அரசு ரூ.16,000 கோடி ஒதுக்கீடு செய்துள்ளது.
இது கடந்த நிதியாண்டு ஒதுக்கீட்டை விட ரூ. 305 கோடி அதிகம். இது நாட்டின் வேளாண்துறை வளர்ச்சிக்கு மத்திய அரசின் உறுதிப்பாட்டை வெளிப்படுத்துகிறது.
விதை விதைப்பதற்கு முந்தைய நிலையில் இருந்து, அறுவடைக்கு பிந்தைய நிலை வரை இந்த பயிர் காப்பீடு விவசாயிகளுக்கு பாதுகாப்பு அளிக்கிறது.
இந்த பயிர் காப்பீடு திட்டத்துக்கு கடந்த 2016ம் ஆண்டு ஜனவரி 13ம் தேதி மத்திய அரசு ஒப்புதல் அளித்தது. இது நாடு முழுவதும் உள்ள விவசாயிகளுக்கு, குறைந்த ப்ரீமியம் தொகையில், அதிக அளவிலான பாதுகாப்பை வழங்கும் திட்டமாக கருதப்பட்டது.
இன்று இந்த திட்டம், உலகளவில் மிகப் பெரிய பயிர் பாதுகாப்பு திட்டமாக உள்ளது. இத்திட்டத்தின் கீழ் ஆண்டுக்கு 5.5 கோடி விண்ணப்பங்கள் பெறப்படுகின்றன.
இத்திட்டங்களை மாற்றியமைப்பதில், வேளாண்துறை அமைச்சகம் கடந்த 5 ஆண்டுகளில் விரிவாக பணியாற்றியுள்ளது. பயிர் சேதம் ஏற்பட்ட 72 மணி நேரத்துக்குள், அதன் விவரத்தை பயிர் காப்பீடு செயலி மூலமோ, அல்லது அருகில் உள்ள பொது சேவை மையம் அல்லது வேளாண் அதிகாரியிடம் விவசாயிகள் தெரிவிக்கும் வகையில் இத்திட்டம் எளிதாக்கப்பட்டுள்ளது.
இழப்பீட்டுத் தொகை மின்னணு முறையில் விவசாயிகளின் வங்கி கணக்கில் நேரடியாக செலுத்தப்படுகிறது.
பிரதமரின் பயிர் காப்பீடு திட்டத்துடன் நில ஆவணங்கள் ஒருங்கிணைப்பு, எளிதில் பதிவு செய்வதற்கு செல்போன் செயலி, பயிர் இழப்பை மதிப்பீடு செய்ய செயற்கை கோள் படம், தொலை உணர்வு தொழில்நுட்பம், ட்ரோன் வசதி, செயற்கை நுண்ணறிவு, இயந்திர மூலம் அறிதல் போன்ற பல முக்கிய அம்சங்கள் இத்திட்டத்தில் உள்ளன.
தற்போது வரை, இத்திட்டத்தில் பதிவு செய்த மொத்த விவசாயிகளில், 84 சதவீதம் பேர் சிறு மற்றும் நடுத்தர விவசாயிகள். ஆகையால், மிகவும் பாதிக்கப்படக் கூடிய விவசாயிகளுக்கு நிதியுதவி வழங்கப்படுகிறது.
கட்டமைப்பு, தளவாட மற்றும் இதர சவால்களுக்கு தீர்வு காண்பதும், தற்சார்பு இந்தியாவுக்கு பிரதமரின் பயிர் காப்பீடு திட்டத்தின் பயன்களை விரிவுபடுத்துவதுமே அரசின் நோக்கமாகும்.
------
(Visitor Counter : 266
ஜல்சக்தி அமைச்சகம்
ஜல் ஜீவன் இயக்கத்தின் கீழ் 278 லட்சம் வீடுகளுக்கு குடிதண்ணீர் இணைப்புகள் வழங்கப்பட்டுள்ளன
2019 ஆகஸ்ட் 15 அன்று அறிவிக்கப்பட்ட ஜல் ஜீவன் இயக்கத்தின் கீழ், 278 லட்சம் வீடுகளுக்கு இதுவரை குடிதண்ணீர் இணைப்புகள் வழங்கப்பட்டுள்ளன.
6.01 கோடி கிராமப்புற வீடுகளுக்கு குழாய் மூலம் தற்போது குடிதண்ணீர் கிடைக்கிறது. நாட்டிலுள்ள 18 மாவட்டங்களில் அனைத்து வீடுகளுக்கும் குழாய் இணைப்பு வழங்கப்பட்டுள்ளது.
ஒவ்வொரு வீட்டுக்கும் குழாய் தண்ணீர் இணைப்பை வழங்க மாநிலங்கள் ஒன்றோடு ஒன்று போட்டியிடுகின்றன. இத்திட்டத்தின் வளர்ச்சியைக் குறித்த விவரங்களை மத்திய ஜல் சக்தி அமைச்சகத்தின் இணையதளத்தில்  பார்க்கலாம்.
2024-ஆம் ஆண்டுக்குள் நம் நாட்டின் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை ஜல் சக்தி அமைச்சகத்தின் ஜல் ஜீவன் இயக்கம் லட்சியமாகக் கொண்டுள்ளது.
2019-ஆம் ஆண்டு ஆகஸ்ட் 15-ஆம் தேதி செங்கோட்டையிலிருந்து பிரதமரால் அறிவிக்கப்பட்ட இத்திட்டம், கொவிட்-19 பெருந்தொற்றுக்கு இடையிலும் செயல்படுத்தப்பட்ட காரணத்தால் ஆறு கோடிக்கும் அதிகமான வீடுகளை தற்போது எட்டியுள்ளது. 31 சதவீதத்துக்கும் அதிகமான ஊரக வீடுகளுக்கு இதுவரை குழாய் இணைப்புகள் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1681054
PIB Headquarters
அஞ்சலகங்களை நவீன மயமாக்குவதில் தமிழ்நாடு முன்னோடி
அஞ்சலகங்களை நவீன மயமாக்குவதில் தமிழ்நாடு முன்னோடியாகத் திகழ்கிறது என்று சுங்கத்துறை முதன்மை தலைமை ஆணையர் திரு. அஜித் குமார் தெரிவித்தார். அஞ்சல் துறை நடத்திய “தாய் அக்கர்” எனும் கடிதம் எழுதும் போட்டி, மகாத்மா காந்தியின் 150-வது பிறந்த தினத்தை முன்னிட்டு, பென்சில் கொண்டு தீட்டும் ஓவியப் போட்டி மற்றும் மதநல்லிணக்கம் குறித்த தபால் தலை வடிவமைப்பு போட்டி ஆகியவற்றில் வெற்றி பெற்றவர்களுக்கு இன்று சென்னையில் நடந்த நிகழ்ச்சியில் பரிசளித்து பேசுகையில் திரு அஜித் இதனைக் கூறினார்.
இந்நிகழ்ச்சியில், மகாத்மா காந்தியினை பென்சிலால் வரையப்பட்டிருந்த ஓவியம் கொண்ட சிறப்பு அஞ்சல் உறை, புகழ்பெற்ற பாடகர்களின் உருவம் கொண்ட அஞ்சல் தலைகளின் தொகுப்பு ஆகியவற்றையும் திரு. அஜித் குமார் வெளியிட்டார்.
அஞ்சல் துறை வழங்கும் பல்வேறு சேவைகளில் சிறந்து விளங்கிய மாவட்ட அஞ்சலகங்களுக்கு அறுபது விருதுகள் வழங்கப்பட்டன. இதில் அனைத்து சேவைகளிலும் சிறந்து விளங்கியதற்காக ஒட்டுமொத்த சேவை விருது புதுச்சேரி, திருச்சிராப்பள்ளி மற்றும் தென் சென்னை பிரிவு அஞ்சலகங்களுக்கு வழங்கப்பட்டது.
12,137 அஞ்சல் அலுவலகங்கள் வாயிலாக தமிழ்நாடு அஞ்சல் வட்டம் நம் மாநிலத்தின் தொலைதூர கிராமங்களுக்கும் அஞ்சல் சேவைகளுடன் பல்வேறு வளர்ச்சித் திட்டங்களையும் கொண்டு சேர்த்துள்ளது.
2018-19 ஆம் ஆண்டு அஞ்சலக காப்பீட்டுத் திட்டங்களுக்கான சந்தா தொகையான ரூ.1153.32 கோடி அல்லாது தமிழக அஞ்சல் துறை ரூ.1244.64 கோடி வருவாய் ஈட்டியுள்ளது. இது 16.42 சதவீத வளர்ச்சியாகும்.
பிரதமர் அலுவலகம்
2022 ஆசிய விளையாட்டுப் போட்டியில் 50 மீட்டர் ரைபிள் 3 பி பிரிவில் ஆண்கள் அணி தங்கப் பதக்கம் வென்றதை பிரதமர் பாராட்டியுள்ளார்
ஹாங்சோவில் நடைபெறும் 2022 ஆசிய விளையாட்டுப் போட்டியில் ஆடவர் 50 மீட்டர் ரைபிள் 3 பி குழு பிரிவில் உலக சாதனை படைத்து தங்கப் பதக்கம் வென்ற ஸ்வப்னில் குசலே, ஐஸ்வர்யா பிரதாப் சிங் தோமர் மற்றும் அகில் ஷியோரன் ஆகியோருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ்-பதிவில் பிரதமர் கூறியிருப்பதாவது:
"ஒரு அற்புதமான வெற்றி, மதிப்புமிக்க தங்கம் மற்றும் ஒரு உலக சாதனை! ஆசிய விளையாட்டுப் போட்டியில் ஆடவர் 50 மீட்டர் ரைபிள் 3 பி குழு பிரிவில் வெற்றி பெற்ற ஸ்வப்னில் குசலே, ஐஸ்வர்யா பிரதாப் சிங் தோமர் மற்றும் அகில் ஷியோரன் ஆகியோருக்கு வாழ்த்துகள். அவர்கள் அசாதாரணமான உறுதியையும் குழு உழைப்பையும் காட்டியுள்ளனர்’’.
-----
ANU/AD/PKV/KPG
(
பாதுகாப்பு அமைச்சகம்
பொதுத்துறை மற்றும் தனியார் துறை கூட்டுப் பங்களிப்பில் சைனிக் பள்ளிகள்
அனைத்து மாநிலங்கள் மற்றும் யூனியன் பிரதேசங்களில் உள்ள தன்னார்வ தொண்டு நிறுவனங்கள்/தனியார் பள்ளிகள்/மாநில அரசு பள்ளிகளுடன் இணைந்து 100 புதிய சைனிக் பள்ளிகளை அமைப்பதற்கான முயற்சிக்கு மத்திய அரசு ஒப்புதல் அளித்துள்ளது. இதில் 18 புதிய சைனிக் பள்ளிகளைத் தொடங்க சைனிக் பள்ளிகள் சங்கம் உடன்படிக்கையில் கையெழுத்திட்டுள்ளது. தமிழ்நாட்டில் தூத்துக்குடி மாவட்டத்தில் பொதுத்துறை மற்றும் தனியார் துறை பங்களிப்பின் கீழ் சைனிக் பள்ளி தொடங்கப்படுகிறது.
கூட்டு முறையில் புதிய சைனிக் பள்ளிகளைத் திறப்பதற்கான தகுதிகளைப் பொருத்தவரை, சைனிக் சங்கத்துடனான ஒப்பந்தத்தில் கையெழுத்திடப்பட்டதன் அடிப்படையில் குறிப்பிட்ட தகுதித் தேவைகளைப் பூர்த்தி செய்தல், அங்கீகரிக்கப்பட்ட துணைச் சட்டங்களுக்கு இணங்குதல் ஆகியவற்றின் அடிப்படையில் ஒப்புதல் வழங்கப்படும்.
இந்தத் தகவலை பாதுகாப்பு துறை இணை அமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884095
சிறப்பு சேவைகள் மற்றும் கட்டுரைகள்
சுகாதாரம் & ஆரோக்கியத்தைப் பேண ஊட்டச்சத்து நிறைந்த உணவுகளை மாணவிகள் அதிகம் சாப்பிட வேண்டும் - தெற்கு அந்தமான் மாவட்ட பஞ்சாயத்துத் தலைவர் திருமதி பிரமிளா குமாரி வலியுறுத்தல்
சுகாதாரம் & ஆரோக்கியத்தைப் பேண ஊட்டச்சத்து நிறைந்த உணவுகளை மாணவிகள் அதிகம் சாப்பிட வேண்டும் என தெற்கு அந்தமான் மாவட்ட பஞ்சாயத்துத் தலைவர் திருமதி பிரமிளா குமாரி வலியுறுத்தியுள்ளார்.
மத்திய தகவல் ஒலிபரப்பு அமைச்சகத்தின் கீழ் இயங்கும் மத்திய மக்கள் தொடர்பகம் - போர்ட்பிளேர், தெற்கு அந்தமான் மாவட்ட பஞ்சாயத்து நிர்வாகத்துடன் இணைந்து சுதந்திரத்தின் அமுதப் பெருவிழா & மத்திய அரசின் மக்கள் நலத்திட்டங்கள் குறித்த விழிப்புணர்வு நிகழ்ச்சியை மங்குல்டனில் உள்ள அரசு மேல்நிலைப்பள்ளி வளாகத்தில் இன்று நடத்தியது.
இதில் சிறப்பு விருந்தினராகக் கலந்து கொண்டு உரையாற்றிய திருமதி பிரமிளா குமாரி, உடல்நலனையும், மன நலனையும் பேண ஆரோக்கியம் அவசியம் என்பதை மாணவிகள் அனைவரும் புரிந்து கொள்ள வேண்டும். அப்போது தான் வளமான, நலமான இந்தியாவை நாம் உருவாக்க முடியும் என்று கூறினார்.
மங்குல்டன் ஆரம்ப சுகாதார நிலையத்தின் மருத்துவ அலுவலர் டாக்டர் ஆனி தாஸ் பேசுகையில், தூய்மையின் அவசியத்தை எடுத்துரைத்தார். குறிப்பாக எப்படி கைகளைக் கழுவ வேண்டும் என்பது குறித்த செய்முறையையும் மாணவ-மாணவிகளிடம் அவர் செய்து காண்பித்தார்.
இந்த நிகழ்ச்சியில் குத்தப்பாரா பஞ்சாயத்து தலைவர் திரு. துர்லவ் தாஸ், வாழ்த்துரை வழங்கினார்.
மத்திய மக்கள் தொடர்பக கள விளம்பர அலுவலர் திரு கே.ஆனந்த பிரபு தலைமை தாங்கிப் பேசினார்.
கள விளம்பர உதவியாளர் திரு எம். முரளி வரவேற்பு ஆற்றினார்.
முன்னதாக மாணவிகளுக்கு நடத்தப்பட்ட ஓவியம், கட்டுரை ஆகிய போட்டிகளில் வென்றவர்களுக்கு பரிசுகள் வழங்கப்பட்டன.
விவசாயத்துறை அமைச்சகம்
பிரதமரின் கிஸான் திட்டத்தின் கீழ் 2-வது தவணையை வழங்க ஆதார் குறித்த நிபந்தனைகளை தளர்த்துவதற்கு மத்திய அமைச்சரவை ஒப்புதல்
நாட்டில் இரண்டு ஹெக்டேர் வரை விளைநிலங்களைக் கொண்டுள்ள சிறு மற்றும் குறு விவசாயிகள் குடும்பங்களுக்கு வருவாய் ஆதரவை வழங்கும் வகையில் பிரதான் மந்திரி கிஸான் சன்மான் நிதி எனும் புதிய மத்தியத் திட்டத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது. 2019-ஆம் ஆண்டு பிப்ரவரி மாதம் 24-ம் தேதியன்று பிரதமர் தொடங்கி வைத்த இத்திட்டத்தின் கீழ், சில விலக்குகளைத் தவிர, ஆண்டு ஒன்றுக்கு சம்பந்தப்பட்ட விவசாயிகளுக்கு ஆறாயிரம் ரூபாய் வழங்கப்படும். நாடெங்கிலும் உள்ள ஒரு கோடிக்கும் மேலான விவசாயக் குடும்பங்களுக்கு முதல் தவணையில், இரண்டாயிரம் கோடி ரூபாய்க்கும் மேலாக வழங்கப்பட்டுள்ளது.
பயனடைந்தோரைப் பற்றிய விவரங்களை ஆதார் எண்ணோடு இணைப்பதால், 2019-ஆம் ஆண்டு ஏப்ரல் மாதம் முதல் தேதியன்று விடுவிக்கப்பட வேண்டிய தவணை தாமதிக்கப்பட்டு விவசாயிகள் அதிருப்தி அடைவார்கள். ஆகவே இந்த நிபந்தனை தளர்த்தப்பட்டுள்ளது.
-----
(Visitor Counter : 117
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
விலங்கு இனவிருத்தி கட்டுப்பாடு விதிகள், 2023
விலங்குகள் வதை தடுப்புச் சட்டம் 1960இன் கீழ், விலங்கு இனவிருத்தி கட்டுப்பாடு விதிகள், 2023ஐ மார்ச் 10, 2023 தேதியிட்ட அறிவிக்கையின் வாயிலாக மத்திய அரசு வெளியிட்டுள்ளது. விலங்கு இனவிருத்தி கட்டுப்பாடு  விதிகள், 2001 ரத்து செய்யப்பட்டுள்ளது. உச்சநீதிமன்றத்தின் வழிகாட்டுதல்களுக்கு இணங்க இந்த விதிகள் வரையறுக்கப்பட்டுள்ளன. தெரு நாய்களை வேறு இடங்களில் கொண்டு விடுவதை அனுமதிக்க முடியாது என்று பல்வேறு தீர்ப்புகளில் உச்சநீதிமன்றம் திட்டவட்டமாகக் கூறியுள்ளது.
இந்த விதிகளின்படி சம்பந்தப்பட்ட உள்ளாட்சி அமைப்புகள்/ நகராட்சிகள்/ மாநகராட்சிகள் மற்றும் பஞ்சாயத்துகள் உள்ளிட்டவை, தெரு நாய்களுக்கு கருத்தடை மற்றும் தடுப்பூசி போடுவதற்கான விலங்கு இனவிருத்தி கட்டுப்பாடு திட்டப் பணிகளை மேற்கொள்ள வேண்டும். இது போன்ற பணிகளை மேற்கொள்ளும் போது விலங்குகளை வதை செய்யும் பிரச்சனையும் தீர்க்கப்பட வேண்டும். இந்த விதிகளை முறையாக அமல்படுத்தி, விலங்கு இனவிருத்தி கட்டுப்பாடு திட்டத்தை உள்ளாட்சி அமைப்புகள் செயல்படுத்தலாம். இதன் மூலம் விலங்குகள் பாதுகாப்பு சம்பந்தமான விஷயங்களில் கவனம் செலுத்தப்பட்டு, தெரு நாய்களின் எண்ணிக்கை வெகுவாகக் குறையும்.
விலங்கு இனவிருத்தி கட்டுப்பாடு மற்றும் ரேபிஸ் நோய்த் தடுப்புத் திட்டங்களையும் மாநகராட்சிகள் செயல்படுத்த வேண்டும். தெரு நாய்களை வேறு இடங்களுக்குக் கொண்டு செல்லாமல், மனிதர்களுக்கும், நாய்களுக்கும் இடையே ஏற்படும் பிரச்சனையை எவ்வாறு தீர்ப்பது என்பதற்கும் இந்த விதிகளில் வழிமுறைகள் இடம்பெற்றுள்ளன.
விலங்கு இனவிருத்தி கட்டுப்பாடுத் திட்டத்திற்காக இந்திய விலங்குகள் நல வாரியத்தால் பிரத்தியேகமாக அங்கீகரிக்கப்பட்ட நிறுவனத்தால் இத்திட்டம் அமல்படுத்தப்பட வேண்டும். இது போன்ற நிறுவனங்களின் பட்டியல் வாரியத்தின் இணையதளத்தில் விரைவில் பதிவேற்றம் செய்யப்படும். இது சம்பந்தமான அறிவிப்பை மாநிலங்களின் தலைமைச் செயலாளர்கள், முதன்மைச் செயலாளர்கள், கால்நடைப் பராமரிப்புத் துறை மற்றும் நகர்ப்புற மேம்பாட்டுத் துறைகளுக்கு மத்திய அரசு ஏற்கனவே அனுப்பியுள்ளது, குறிப்பிடத்தக்கது.
பழங்குடியினர் நலத்துறை அமைச்சகம்
நாடு முழுவதும் உள்ள 30,000 சுயஉதவிக் குழுக்களை ஒருங்கிணைத்து 3000 வன வள மையங்கள் அமைக்க மத்திய அரசு திட்டம்
மத்திய பழங்குடியினர் நலத்துறையின் கட்டுப்பாட்டில், நாடு முழுவதும் உள்ள 30,000 சுயஉதவிக் குழுக்களை ஒருங்கிணைத்து 3000 வன வள மையங்கள் அமைக்க மத்திய அரசு திட்டமிட்டுள்ளது. 2018 ஏப்ரல் 14 அன்று சத்தீஸ்கர் மாநிலம் பீஜப்பூரில் நடைபெற்ற அம்பேத்கர் ஜெயந்தி கொண்டாட்டங்களின் போது, மாற்றத்திற்கான ஒரு புதிய முன்முயற்சியாக, மத்திய பழங்குடியினர் நலத்துறை மற்றும் பழங்குடியினர் கூட்டமைப்பான ட்ரைஃபெட்டின் வன வள திட்டத்தை பிரதமர் தொடங்கி வைத்தார். பழங்குடியின மக்களின் வருமானத்தை அதிகரிப்பதில் மதிப்புக் கூட்டலின் முக்கியத்துவத்தை வலியுறுத்திய பிரதமர், வன வளம், மக்கள் வளம் மற்றும் பசு வள திட்டங்கள், பழங்குடியின- கிராமப்புற பொருளாதாரத்தை மாற்றியமைக்கும் வல்லமை பெற்றவை என்றார். இந்த 3 திட்டங்களின் நோக்கம் நிறைவேற, மாநில அரசுகளும் இவற்றை ஊக்குவிக்க வேண்டும்.
வன வள திட்டத்தின் கீழ், சத்தீஸ்கர் மாநிலம் பீஜப்பூரில் தலா 30 பழங்குடியினரை உறுப்பினராக கொண்ட 10 சுயஉதவிக் குழுக்கள் உருவாக்கப்பட்டுள்ளன. இவர்களுக்கு பயிற்சி அளிக்கப்பட்டு, வனப் பகுதியில் சேகரிக்கப்படும் பொருட்களை மதிப்பு கூட்டப்பட்ட பொருட்களாக மாற்றுவதற்கான மூலதன உதவியும் வழங்கப்படும். மாவட்ட ஆட்சியரின் தலைமையில் செயல்படும் இந்த சுயஉதவிக் குழுக்கள், அவர்களது உற்பத்திப் பொருட்களை அவரவர் மாநிலத்தில் மட்டுமின்றி பிற மாநிலங்களிலும் சந்தைப்படுத்த வாய்ப்பு ஏற்படுத்தப்படும். ட்ரைஃபெட் அமைப்பி்ன் மூலம் பயிற்சி மற்றும் தொழில்நுட்ப ஒத்துழைப்பும் அளிக்கப்படும்.
(Visitor Counter : 157
குடியரசுத் தலைவர் செயலகம்
குருஷேத்ரா தேசிய தொழில்நுட்ப நிறுவனத்தின் 18 ஆவது பட்டமளிப்பு விழாவில் குடியரசுத் தலைவர் கலந்து கொண்டார்
குருஷேத்ரா தேசிய தொழில்நுட்ப நிறுவனத்தின் 18 ஆவது பட்டமளிப்பு விழாவில் குடியரசுத் தலைவர் திருமதி திரௌபதி முர்மு இன்று கலந்து கொண்டார்.
இன்று உலகம் முழுவதும் அதிவேக மாற்றத்தில் உள்ளது என குடியரசுத் தலைவர் கூறினார். தொழில்நுட்ப புரட்சி காரணமாக வேலைவாய்ப்புகள், மக்களின் அடிப்படை தேவைகளிலும் மாற்றம் ஏற்பட்டுள்ளது. இந்த மாற்றங்கள் ஏற்கனவே உள்ள பொறியியல் நடைமுறைகளுக்கு சவாலாக அமைந்துள்ளது. தொழில்நுட்ப மாற்றம் காரணமாக ஏற்பட்டுள்ள மாற்றங்களை கருத்தில் கொண்டு குருஷேத்ரா என்ஐடி போன்ற தொழில்நுட்ப நிறுவனங்கள் எதிர்காலத்திற்கு தயாராக இருக்க வேண்டும். செயற்கை நுண்ணறிவு, தரவு அறிவியல், ரோபோடிக்ஸ் ஆட்டோமேஷன், தொல்லியல் இணையம் போன்ற எதிர்கால தேவைகளுக்கான படிப்புகளை என்ஐடி குருஷேத்ரா அறிமுகப்படுத்தியிருப்பது மகிழ்ச்சி அளிப்பதாக உள்ளது என அவர் தெரிவித்தார். வட இந்தியாவின் முதல் என்ஐடி இது என்பதில் பெருமைப்படுவதாக கூறிய அவர், தொழில்துறை, கல்வித் துறை, டிஆர்டிஓ, பிஹெச்இஎல் போன்ற ஆராய்ச்சி மற்றும் மேம்பாட்டு அமைப்புகள் ஒருங்கிணைந்து செயல்பட வேண்டும் என்று கேட்டுக் கொண்டார்.
இந்திய வேளாண்மை மேம்பாட்டில் பஞ்சாப். ஹரியானா மாநிலங்கள் மிக முக்கிய பங்களிப்பை வழங்கியுள்ளதாக குடியரசுத் தலைவர் தெரிவித்தார். இந்த பிராந்தியத்தில் உள்ள விவசாயிகளின் முன்னேற்றம், பசுமைப் புரட்சியை சாத்தியமாக்கி உள்ளது என்று கூறிய அவர், நவீன தொழில்நுட்பத்தை பயன்படுத்தி நாட்டின் உணவு பாதுகாப்பை இந்த மாநிலங்கள் உறுதி செய்துள்ளதாக அவர் தெரிவித்தார். அதேசமயம் காற்று மாசு, நிலத்தடி நீர் குறைந்துள்ளது ஆகியவை இந்த பிராந்தியத்தில் பெரும் பிரச்சினையாக உருவெடுத்துள்ளது.
பெருந்தொற்றுக் காலத்தில் இந்தியாவின் சாதாரண மக்கள் தொழில்நுட்பத்தை நம்பியிருக்க வேண்டிய நிலைக்கு ஆளானதை தெளிவாக காண முடிந்தது. சமூகத்தின் நலனுக்காக தொழில்நுட்பம் இருக்குமானால் அதற்கு மக்களின் முழு ஒத்துழைப்பு நிச்சயம் கிடைக்கும். டிஜிட்டல் பரிவர்த்தனையின் வெற்றி இதற்கு சான்றாகும் என அவர் கூறினார்.
தொழில்நுட்பம் என்பது அறிவியல் மற்றும் பொறியியலின் உருவாக்கம் ஆகும். அதே சமயம், சமூக அரசியல் சூழலுக்கும் இது பொருந்துகிறது. சமூக நீதிக்கான தொழில்நுட்பம் என்ற நிலைக்கு நாம் முன்னேறியுள்ளோம். சமத்துவமான சமுதாயத்தை கட்டமைப்பதற்கு தொழில்நுட்பம் பயன்படுத்தப்பட வேண்டும் என்று அவர் வலியுறுத்தினார்.
குருஷேத்ரா என்ஐடி 1963 ஆம் ஆண்டு தொடங்கப்பட்டது. இந்தியாவில் தொடங்கப்பட்ட என்ஐடி-க்களில் இதுவும் ஒன்றாகும். இந்த பிராந்தியத்தில் அறிவியல் உணர்வை வளர்ப்பதில் இது முக்கிய பங்காற்றியுள்ளது. கடந்த 60 ஆண்டுகளுக்கு மேலாக தொழில்நுட்ப கற்பித்தலில் பெரும் பங்காற்றியுள்ளது. நாட்டின் நிர்மாணத்தில் 40,000-க்கும் மேற்பட்ட பழைய மாணவர்களை இது வழங்கியுள்ளது.
•••••••••
SM/PKV/PK/KRS
(Visitor Counter : 87
நீர்வளத் துறை அமைச்சகம்
நாட்டின் 91 முக்கிய நீர்த்தேக்கங்களில் தண்ணீர் இருப்பு நிலைமை 3 சதவீதம் அதிகரிப்பு
2018 ஆகஸ்ட் 9-ம் தேதியுடன் முடிவடைந்த வாரத்தில் நாட்டின் 91 முக்கிய நீர்த்தேக்கங்களில் உள்ள நீரின் அளவு 77.554 பி.சி.எம்.  ஆகும். இது இந்த நீர்த்தேக்கங்களின் மொத்த தண்ணீர் சேமிப்பில் 48 சதவீதமாகும். 2018 ஆகஸ்ட் 2-ம் தேதியுடன் முடிவடைந்த வாரத்தில் இந்த சதவீத அளவு 45 சதவீதமாக இருந்தது. ஆகஸ்ட் 9-ம் தேதியுடன் முடிவடைந்த வாரத்தில் நீர் இருப்பு அளவு 105 சதவீதமாக உள்ளது. சென்ற ஆண்டு இதே காலக்கட்டத்துடன் ஒப்பிடுகையில் 98 சதவீதமாக இருந்தது. பத்தாண்டுகளின் சராசரியும் இதே அளவு இருந்தது குறிப்பிடத்தக்கது.
இந்த 91 நீர்த்தேக்கங்களின் மொத்த தண்ணீர் சேமிக்கும் அளவு 161.993 பி.சி.எம். ஆகும். இது நாடு முழுவதும் மதிப்பிடப்பட்ட மொத்த சேமிப்பான 257.812 பி.சி.எம். என்ற அளவில் 63 சதவீதமாகும்.
இந்த 91 நீர்த்தேக்கங்களில் 37-ல் மொத்தம் 60 மெகாவாட் உற்பத்தி திறன் கொண்ட நீர் மின் நிலையங்கள் செயல்பட்டு வருகின்றன.
தென் மண்டலத்தில் நீர் இருப்பு நிலவரம்:
தென் மண்டலத்தில் தமிழ்நாடு, ஆந்திரப் பிரதேசம், தெலங்கானா, ஆந்திரப் பிரதேசம் மற்றும் தெலங்கானா , கர்நாடகா, கேரளா ஆகிய மாநிலங்கள் அடங்கியுள்ளன. இந்த மண்டலத்தில் மத்திய நீர்வள ஆணையத்தின் கண்காணிப்பின் கீழ் வரும் 31 நீர்த்தேக்கங்களின் மொத்த தண்ணீர் கொள்ளளவு 51.59 பி.சி.எம். ஆகும். தற்போது இந்த நீர்த்தேக்கங்களில் 32.31 பி.சி.எம். தண்ணீர் இருப்பில் உள்ளது. இது இவற்றின் மொத்த கொள்ளளவில் 63 சதவீதமாகும். சென்ற ஆண்டு இதே காலத்தில் இந்த நீர்த்தேக்கங்களில் இருந்த மொத்த தண்ணீருடன் ஒப்பிடுகையில் இது 29 சதவீதமாகும். கடந்த 10 ஆண்டு கால சராசரி நீர் இருப்பு நிலவரத்துடன் ஒப்பிடுகையில் இன்றைய நீர் இருப்பு 48 சதவீதமாகும். எனவே நடப்பு ஆண்டில் தண்ணீர் இருப்பு கடந்த 10 ஆண்டுகள் சராசரியை விட அதிகமாகும். மேலும் சென்ற ஆண்டு இதேகாலத்தில் இந்த நீர்த்தேக்கங்களில் இருந்த நீரின் அளவுடன் ஒப்பிடுகையில் தற்போதைய நீர் இருப்பு கூடுதலாகவே உள்ளது.
-------
(Visitor Counter : 98